Gelgaudiškio Šaltinio ugdymo centras

Gelgaudiškio „Šaltinio“ ugdymo centras – internatinė dieninė, savarankiško mokymosi bendrojo lavinimo mokykla Gelgaudiškyje (Šakių raj.), Parko g. 7, vykdanti priešmokyklinio, pradinio, pagrindinio ir papildomo ugdymo programas lietuvių kalba intelekto sutrikimų turintiesiems vaikams. Įstaigos kodas 190823714. Steigėjas Šakių rajono savivaldybės taryba.Gelgaudiškio „Šaltinio“ ugdymo centras (Aikos.smm.lt) Mokykla veikia buvusios Gelgaudiškio dvaro sodybos teritorijoje.

 Istorija 

Po Pirmojo pasaulinio karo Komaro dvaras Gelgaudiškyje buvo išparceliuotas, o rūmuose įsteigta vaikų prieglauda, iki Antrojo pasaulinio karo priklausiusi vienuolėms šaritietėms. Vokiečių okupacijos metais Gelgaudiškio dvaro rūmuose buvo įsikūręs štabas, vėliau – karo ligoninė. Po karo iki 1961 m. čia buvo vaikų namai.

1966 m. rugpjūčio 15 d. įkurta pagalbinė mokykla-internatas.Nuo ko viskas prasidėjo. Gelgaudiskiocentras.lt (tikrinta 2022-04-22). Mokėsi 100 mokinių, dirbo 18 pedagogų. 1992 m. pagalbinė mokykla-internatas pervadintas į specialiąją internatinę mokyklą. 1994 m. mokėsi 117 mokinių, dirbo 39 pedagogai, atidaryta pirma globos grupė Šakių rajono beglobiams vaikams. 1995 m. atidaryta antra globos grupė, pradėjo veikti dvi profesinio rengimo grupės. Mokėsi 125 mokiniai, dirbo 39 pedagogai. 2000 m. globos grupės uždarytos. 2005 m. pakeistas mokyklos pavadinimas į Gelgaudiškio specialiąją mokyklą. 2012 m. kovo 19 d. pradėjo veikti Gelgaudiškio specialiosios mokyklos padalinys – Neįgaliųjų dienos užimtumo centras Šakių rajono žmonėms su negalia. 2014 m. mokykla pavadinta Gelgaudiškio „Šaltinio“ specialiojo ugdymo centru, 2023 m. – Gelgaudiškio „Šaltinio“ ugdymo centru.

 Direktoriai 
 1966 m. Kazys Marozas
 1994 m. Nijolė Janonytė
 1995 m. Genovaitė Marija Smagurauskienė
 2002 m. Birutė Navikienė

 Šaltiniai 

 Nuorodos 
 Centro svetainė

Kategorija:Lietuvos specialiosios mokyklos
Kategorija:Lietuvos pagrindinės mokyklos
Kategorija:Šakių rajono savivaldybės mokyklos
Kategorija:Gelgaudiškis